**Прашање бр 1**

Почитувани

Сакам да прашам дали преку ИПАРД програмата можат да аплицираат индивидуални земјоелци, и исто така ме интересира дали преку оваа прогарама може да се набави земјоделска механизација? Ако може набавка на механизација ве молам да ми појасните кои се условите и начинот да се направи тоа?

Благодарам

**Одговор бр 1**

Почитувани,

ИПАРД Програмата 2014 - 2020 е за сите физички и правни лица.

Мерка 1 - Инвестиции во материјални средства на земјоделски стопанства, во оваа мерка се аплицира за набавка на земојделска механизација.

Може да аплицираат физички лица - индивидуални земјоделци и правни лица.

Сите детални информации може да ги најдете на нашата интернет страна во врска со оваа мерка.

**Прашање бр 2**

**Почитувани**

Почитувани,

Нашата компанија се подготвува да достави проект за изградба на мал сместувачки туристички капацитет кои се состои од два објекта  во рурална средина кои се на две посебни парцели (залепени една до друга).

Моето прашање е: Дали може да биде проблем тоа што двата објекта кои се предмет на нашата апликација се наоѓаат на две посебни катастарски пацели.?

Двете парцели се во наша сопственост

**Одговор бр 2**

Почитувани

Во врска со вашето прашање нема никаков проблем доколку инвестицијата се наоѓа на две катастстарски парцели и дококлку двете парцели се наоѓаат во катастарска  општина наведена во листата на рурални подрачја (Прилог 2 - Листа на рурални подрачја од Упатството за корисници) и доколку одобрението за градба се однесува на двете парцели.

**Прашање бр 3**

Почитувани,

Ве барам во врска со Ипард 2 програмата, сакаме да аплицираме. Ве молам испратете ми во овај маил што треба да се достави за апликацијата. Барање и така натаму. Од Битола сме дали тоа за доставување има нешто кај нас или каде се испраќаат?  
Многу Ви благодарам.  
Со почит,

Почитувани

Сите информации и детали за ИПАРД мерките може да ги најдете на веб страната на АФПЗРР, [www.ipardpa.gov.mk](http://www.ipardpa.gov.mk) во делот ИПАРД 2014- 2020. Целокупната документација по сите мерки се наоѓа во посебни папки и во нив се наоѓа се што ви е потребно за аплицирање а во Упатството се објаснети сите потребни чекори. Или може да се обратите на следната е- маил адреса [verica.nicevska@ipardpa.gov.mk](mailto:verica.nicevska@ipardpa.gov.mk) или 071/352-593

**Прашање бр 4**

Почитувани,

Имаме објект во рурална средина кој планираме да го адаптираме и работиме за производство и послужување  на храна.  Би подготвувале храна за носење ( готови јадења, пекарски производи, колачи и сл. ). Дали трошоците се прифатливи по мерката 7 - Диверзификација на фарми и развој на бизниси?

Ве молиме за одговор

**Одговор бр 4**

Почитувани

Со оглед на тоа дека се дадени многу малку податоци за типот на инвестиција може да не контактирате на mail: verica.nicevska@ipardpa.gov.mk на наведениот број 071/352-593 или да дојдете во просториите на Агенцијата за да ви ги дадеме сите потребни информации.

поздрав